Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9156

2. Megjegyzés. - A térkép átlagos méretarányán alapuló vízszintes mérővonal feltüntethető 7.3.1 Ajánlás. - A térképlapok fedésterületének határvonalait az ATS útvonal szerkezet sűrűsége és szerkezeti felépítése alapján szükséges meghatározni. 7.3.2 A folyamatos útvonal rendszert ábrázoló egymással szomszédos térképek között kerülni kell a nagy méretaránybeli különbségeket. 7.3.3 A navigáció folyamatosságának biztosítása érdekében a térképlapokon megfelelő nagyságú átfedést kell kialakítani. 7.4 Vetület 7.4.1 Ajánlás. - Szögtartó vetületet kell alkalmazni, amelyen az egyenes vonal hozzávetőleg a nagykörrel azonos. 7.4.2 A szélességi és hosszúsági köröket megfelelő térközönként kell feltüntetni. 7.4.3 A fokbeosztás jelzéseit azonos térközönként kell kiválasztott szélességi és hosszúsági körök vonala mentén elhelyezni. 7.5 Azonosítás Az egyes térképlapokat a térképsorozat megnevezésével és számmal kell azonosítani. 7.6 Kultúr környezet és terepszint 7.6.1 Az összes nyílt vízfelületet, a nagy tavak és folyók elnagyolt partvonalát fel kell tüntetni kivéve akkor, ha az a térkép rendeltetésével szorosabban összefüggő adatokkal ütközne. 7.6.2 A 7.6.3 pontban előírtak kivételével, az egyes szélességi és hosszúsági körök által alkotott négyzetekben fel kell tüntetni a Terület legkisebb magasságát. 7.6.3 Ajánlás. - A magasabb földrajzi szélességeken fekvő olyan területek esetében, amelyekről az illetékes hatóság úgy határozott, hogy a térkép földrajzi északhoz tájolása nem használható, ott a terület tengerszinthez viszonyított legkisebb biztonságos magasságát a használatos hálózati vonalak által alkotott négyzetekbe kell beírni. 7.6.4 Ha a térkép nem a földrajzi északhoz tájolt, akkor ezt a tényt és az alkalmazott tájolást egyértelműen kötelező jelezni. 7.7 Mágneses eltérés Ajánlás. - Az azonos mértékű mágneses eltérések pontjait összekötő vonalakat (isogon) valamint az információ beszerzésének időpontját fel kell tüntetni. 7.8 Irányok, útirányok és radiálok 7.8.1 A 7.8.2 pontban előírtak kivételével, az irányoknak, útirányoknak és radiáloknak mágneses irányoknak kell lenniük. 7.8.2 Ajánlás. - Ha a magasabb földrajzi szélességű területek esetében az illetékes hatóság úgy határoz, hogy a mágneses Északra való iránymeghatározás nem megfelelő, akkor más alkalmas 2007/70/II. szám vonatkozatási alapot, például földrajzi Északot, vagy hálózati Északot kell alkalmazni. 7.8.3 Ha az irányokat, útirányokat és radiálokat földrajzi Északhoz vagy hálózati Északhoz viszonyítják, ott ezt világosan jelezni kell. Ahol hálózati Északot alkalmaznak, ott ennek a hálózati vonatkoztatási hosszúsági körét azonosítani kell. 7.9 Légiforgalmi adatok 7.9.1 Repülőterek A nemzetközi polgári repülés által használt minden olyan repülőteret fel kell tüntetni, amelyre műszeres megközelítés végrehajtható. Megjegyzés. - Az egyéb repülőterek is ábrázolhatók. 7.9.2 Tiltott, korlátozott és veszélyes légterek Az adott légtérréteget érintő tiltott, korlátozott és veszélyes légtereket, azonosító jelükkel és függőleges határértékeikkel együtt fel kell tüntetni. 7.9.3 Légiforgalmi szolgálatok rendszere 7.9.3.1 Ahol alkalmazható, ott fel kell tüntetni az adott területen kialakított légiforgalmi szolgálati rendszer összetevő elemeit. 7.9.3.1.1 Az alkotóelemek a következőket foglalják magukba: 1) a légiforgalmi szolgálati rendszerhez kapcsolódó rádió-navigációs berendezéseket, neveikkel, azonosítójukkal, frekvenciájukkal és fokokban, fokpercekben, fokmásodpercekben megadott földrajzi koordinátáikkal együtt; 2) DME berendezések vonatkozásában, kiegészítőleg, a DME adó antenna legközelebbi 30 méterre (100 láb) kerekített tengerszinthez viszonyított magasságát; 3) az összes kijelölt légtér feltüntetése, beleértve oldal és magassági határait és a megfelelő légtérosztály azonosítókat; 4) útvonal repülés céljára biztosított minden ATS útvonalat és útvonal elnevezést, az előírt navigációs teljesítőképesség fajtáját (RNP), az útvonal minden egyes szakaszán mindkét irányban a legközelebbi fokra kerekített útirányt és, ahol alkalmazható, a forgalom áramlási irányát; 5) az ATS útvonalat meghatározó, rádió berendezés nélkül kijelölt minden mérvadó pontot és névkódjaikat, fokokban, fokpercekben, fokmásodpercekben megadott földrajzi koordinátáikkal együtt; 6) a VOR/DME berendezésekkel meghatározott területi navigációs útvonalakat kijelölő útvonal pontok esetében kiegészítésképp:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes